**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 23228**

**Λιβαδειά 10 /12/2021**

**ΑΠΟΣΠΑΣΜΑ**

Από το πρακτικό της αριθμ.2021-25ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **116**

**ΘΕΜΑ: Επανακαθορισμός των ποσών των τροφείων στους Παιδικούς και Βρεφονηπιακούς Σταθμούς του Δήμου Λεβαδέων.** (**Η 343/2021 Απόφαση της Ο.Ε)**

Στη Λιβαδειά σήμερα την 8η Δεκεμβρίου 2021, ημέρα Τετάρτη και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν: **α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **, β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **22716/3-12-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος |
|  | Μητάς Αλέξανδρος | 2 | Τζουβάρας Νικόλαος |
|  | Τσεσμετζής Εμμανουήλ | 3 | Αρκουμάνης Πέτρος |
|  | Δήμου Ιωάννης | 4 | Μπράλιος Νικόλαος |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Πλιακοστάμος Κων/νος |
|  | Νταντούμη Ιωάννα (απούσα στο 5ο ΘΗΔ) | 7 | Τουμαράς Βασίλειος |
|  | Καράβα Χρυσοβαλάντου Βασιλική (Βάλια) | 8 | Χέβα Αθανασία (Νάνσυ) |
|  | Μερτζάνης Κων/νος | 9 | Σπυρόπουλος Δημοσθένης |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα (Προσήλθε στο 2ο ΘΗΔ) |  | Οι οποίοι δεν παρευρέθησαν  αν και κλήθηκαν νόμιμα |
|  | Γαλανός Κων/νος (Προσήλθε στο 1ο ΘΗΔ) |  |  |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Φορτώσης Αθανάσιος |  |  |
|  | Παπαϊωάννου Λουκάς |  |  |
|  | Πούλος Ευάγγελος |  |  |
|  | Κοτσικώνας Επαμεινώνδας |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Κατής Χαράλαμπος |  |  |
|  |  |  |  |

Στην συνεδρίαση είχαν νομίμως προσκληθεί και οι Πρόεδροι των Κοινοτήτων, εκ των οποίων δεν παρέστη κανείς.

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Παρούσα για την τήρηση των πρακτικών ήταν η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 3Ο θέμα της ημερήσιας διάταξης ο Πρόεδρος έθεσε υπόψη των μελών του Δημοτικού Συμβουλίου την υπ αριθμ 343/2021 (ΑΔΑ: ΩΑ5ΗΩΛΗ-ΧΘ2), Απόφαση της Οικονομικής Επιτροπής του Δήμου με την οποία εισηγείται στο Δημοτικό Συμβούλιο, σύμφωνα με τις διατάξεις του άρθρου 72 παρ.1 περ.ζ του Ν. 3852/2010,όπως αντικαταστάθηκε από τις διατάξεις του άρθρου 40 του Ν4735/2020, την μείωση των τροφείων στους παιδικούς και βρεφονηπιακούς σταθμούς του Δήμου Λεβαδέων και τον επανακαθορισμό τους ως κατωτέρω:

|  |  |  |
| --- | --- | --- |
| **Α/Α** | **Οικογενειακό Εισόδημα** | **Μηνιαία οικονομική εισφορά ( τροφεία ) σε ευρώ** |
|  | **έως 12.000** | **0** |
|  | **12.001-20.000** | **25** |
|  | **20.001-30.000** | **50** |
|  | **30.001-40.000** | **70** |
|  | **40.001-και πάνω** | **100** |

* 1. Απαλλάσσονται της οικονομικής συμμετοχής εφ’ όσον υπάρχει στην οικογένεια άτομο με ειδικές ανάγκες (γονείς, παιδιά) κατ’ ελάχιστο ποσοστό αναπηρίας 67% και εφόσον το εισόδημά τους δεν υπερβαίνει τις 25.000 ευρώ. Προϋπόθεση η προσκόμιση της οικείας βεβαίωσης του ασφαλιστικού φορέα τους ή της Α\θμιας Υγειονομικής Επιτροπής.

2.Απαλλάσσονται της οικονομικής συμμετοχής χήρες\οι, διαζευγμένες\οι, μονογονεϊκές οικογένειες με εισόδημα μέχρι 25.000,00 ευρώ. Εάν το εισόδημα είναι πάνω από 25.001,00 ευρώ ακολουθείται ο παραπάνω πίνακας τροφείων.

3.Γονέας με δύο (2) θα καταβάλλει για κάθε μήνα παρουσίας για το α΄ βρέφος /νήπιο ολόκληρο (100 % ) το ποσό των μηνιαίων τροφείων και για το δεύτερο βρέφος/νήπιο το 50% του ποσού των μηνιαίων τροφείων σύμφωνα με την ανωτέρω κλίμακα των μηνιαίων τροφείων

4.Οι τρίτεκνες και πολύτεκνες οικογένειες απαλλάσσονται της καταβολής τροφείων ανεξαρτήτως οικογενειακού εισοδήματος.

5.Η μηνιαία οικονομική εισφορά ( τροφεία ) να καταβάλλεται εντός του μήνα στην Οικονομική Υπηρεσία του Δήμου Λεβαδέων και ανεξάρτητα των παρουσιών των βρεφών /νηπίων στους Παιδικούς και Βρεφονηπιακούς Σταθμούς του Δήμου .Όσοι γονείς επιθυμούν δύναται να καταβάλλουν προκαταβολικά τροφεία περισσοτέρων μηνών προς διευκόλυνση των ίδιων.

6.Σε εξαιρετικές περιπτώσεις τέλος να δύναται το Δημοτικό Συμβούλιο με απόφασή του να απαλλάσσει από τα τροφεία τους γονείς μετά από συνεκτίμηση αντιστοίχων παραστατικών στοιχείων ( έκθεση κοινωνικής μέριμνας, ιατρική βεβαίωση και άλλο παραστατικό).

Κατόπιν ο Πρόεδρος κάλεσε τα μέλη του Δημοτικού Συμβουλίου να τοποθετηθούν σχετικά.

Η επικεφαλής της δημοτικής παράταξης «Δυναμική Αυτοδιοικητική Συνεργασία» δημοτική σύμβουλος κα Πούλου ανέφερε ότι η εισήγηση της Οικονομικής Επιτροπής είναι προς τη σωστή κατεύθυνση υπάρχει πράγματι μείωση στα τροφεία και είπε ότι η παράταξή της θα στηρίξει την πρόταση της Δημοτικής Αρχής.

Ο επικεφαλής της δημοτικής παράταξης «Λαική Συσπείρωση Λιβαδειάς» δημοτικός σύμβουλος κ. Κοτσικώνας αναγνώρισε ότι η Οικονομική Επιτροπή προτείνει να γίνουν σημαντικές μειώσεις στα επιβαλλόμενα τροφεία στους Βρεφονηπιακούς και Παιδικούς Σταθμούς .Τόνισε ότι κυρίαρχος σκοπός πρέπει να είναι η ομαλή και ενιαία ένταξη των νηπίων με όρους ισότητας ανεξάρτητα από το οικογενειακό τους εισόδημα . Κατά την άποψη της παράταξής του δεν θα έπρεπε να υπήρχαν τροφεία και το ρόλο αυτό θα έπρεπε να τον αναλάβει το κράτος, δήλωσε δε ότι θα καταψηφίσουν το θέμα.

Απαντώντας ο κ. Δήμαρχος είπε ότι δεν υπάρχει κανένας διαχωρισμός . Σίγουρα θα ήταν καλό να μην πλήρωναν οι γονείς ανεξάρτητα από το εισόδημά τους. Στην παρούσα χρονική στιγμή αυτό ήταν το καλύτερο που μπορούσε να γίνει και μακάρι του χρόνου να μπορέσει ο Δήμος να μειώσει τα τροφεία στους Βρεφονηπιακούς και Παιδικούς Σταθμούς ακόμη περισσότερο

* Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν.

ΥΠΕΡ ψήφισαν οι δημοτικοί σύμβουλοι κ.κ. 1 ) Μητάς Αλέξανδρος 2) Καλογρηάς Αθανάσιος 3)Τσεσμετζής Εμμαν. 4) Δήμου Ιωάν. 5) Αποστόλου Ιωάν. 6) Σάκκος Μάριος 7)Νταντούμη Ιωάν. 8) Καράβα Βάλια 9) Μερτζάνης Κων.10) Γιαννακόπουλος Βρ.11) Σαγιάννης Μιχ.και 12) Πούλου Γιώτα 13) Καπλάνης Κων/νος 14) Τόλιας Δημήτριος ,15) Πούλος Ευάγγελος 16)Φορτώσης Αθανάσιος 17) Γαλανός Κων/νος 18)Παπαϊωάννου Λουκάς . 19) Καραμάνης Δημ. 20)Κατής Χαρ

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας, 2) Γερονικολού Λαμπρινή 3)Τσιφής Δημήτριος 4) Αλεξίου Λουκάς.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* την υπ αριθμ.184/2015 (ΑΔΑ:7Κ66ΩΛΗ-0ΙΟ) απόφαση του Δημοτικού Συμβουλίου , όπως αυτή τροποποίθηκε από την 499/2018 (ΩΒΤ8ΩΛΗ-ΤΑ3) απόφασή του
* την υπ’ αριθ. 343/2021 (ΑΔΑ: ΩΑ5ΗΩΛΗ-Χ2Θ) απόφαση της Οικονομικής Επιτροπής
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Μειώνει τα μηνιαία τροφεία στους Βρεφικούς και Παιδικούς Σταθμούς του Δήμου Λεβαδέων, κατόπιν της υπ΄αριθμ. 343/2021 (ΑΔΑ: ΩΑ5ΗΩΛΗ-Χ2Θ) απόφασης της Οικονομικής Επιτροπής του Δήμου και τα επανακαθορίζει ως κατωτέρω:

|  |  |  |
| --- | --- | --- |
| **Α/Α** | **Οικογενειακό Εισόδημα** | **Μηνιαία οικονομική εισφορά ( τροφεία ) σε ευρώ** |
|  | **έως 12.000** | **0** |
|  | **12.001-20.000** | **25** |
|  | **20.001-30.000** | **50** |
|  | **30.001-40.000** | **70** |
|  | **40.001-και πάνω** | **100** |

* 1. Απαλλάσσονται της οικονομικής συμμετοχής εφ’ όσον υπάρχει στην οικογένεια άτομο με ειδικές ανάγκες (γονείς, παιδιά) κατ’ ελάχιστο ποσοστό αναπηρίας 67% και εφόσον το εισόδημά τους δεν υπερβαίνει τις 25.000 ευρώ. Προϋπόθεση η προσκόμιση της οικείας βεβαίωσης του ασφαλιστικού φορέα τους ή της Α\θμιας Υγειονομικής Επιτροπής.

2.Απαλλάσσονται της οικονομικής συμμετοχής χήρες\οι, διαζευγμένες\οι, μονογονεϊκές οικογένειες με εισόδημα μέχρι 25.000,00 ευρώ. Εάν το εισόδημα είναι πάνω από 25.001,00 ευρώ ακολουθείται ο παραπάνω πίνακας τροφείων.

3.Γονέας με δύο (2) θα καταβάλλει για κάθε μήνα παρουσίας για το α΄ βρέφος /νήπιο ολόκληρο (100 % ) το ποσό των μηνιαίων τροφείων και για το δεύτερο βρέφος/νήπιο το 50% του ποσού των μηνιαίων τροφείων σύμφωνα με την ανωτέρω κλίμακα των μηνιαίων τροφείων

4.Οι τρίτεκνες και πολύτεκνες οικογένειες απαλλάσσονται της καταβολής τροφείων ανεξαρτήτως οικογενειακού εισοδήματος.

5.Η μηνιαία οικονομική εισφορά ( τροφεία ) να καταβάλλεται εντός του μήνα στην Οικονομική Υπηρεσία του Δήμου Λεβαδέων και ανεξάρτητα των παρουσιών των βρεφών /νηπίων στους Παιδικούς και Βρεφονηπιακούς Σταθμούς του Δήμου .Όσοι γονείς επιθυμούν δύναται να καταβάλλουν προκαταβολικά τροφεία περισσοτέρων μηνών προς διευκόλυνση των ίδιων.

6.Σε εξαιρετικές περιπτώσεις τέλος να δύναται το Δημοτικό Συμβούλιο με απόφασή του να απαλλάσσει από τα τροφεία τους γονείς μετά από συνεκτίμηση αντιστοίχων παραστατικών στοιχείων ( έκθεση κοινωνικής μέριμνας, ιατρική βεβαίωση και άλλο παραστατικό).

**ΙΙ)**  Η απόφαση του Δημοτικού Συμβουλίου να δημοσιευθεί κατά τις διατάξεις του άρθρου 66 του Β.Δ. 24/9-20/10/1958

**ΙΙΙ)** Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.

**ΚΑΤΑ**  ψήφισαν οι δημοτικοί σύμβουλοι κ.κ. 1) Κοτσικώνας Επαμεινώνδας, 2) Γερονικολού Λαμπρινή 3)Τσιφής Δημήτριος 4) Αλεξίου Λουκάς.

**Η παρούσα απόφαση πήρε αριθμό 116/2021.**

**Ο Πρόεδρος του Δ.Σ.**

**Μητάς Αλέξανδρος**

|  |  |  |
| --- | --- | --- |
|  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ | Λιβαδειά αυθημερόν |
| 3 | Δήμου Ιωάννης | Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Καράβα Χρυσοβαλάντου Βασιλική (Βάλια) |  |
| 7 | Μερτζάνης Κων/νος |  |
| 8 | Γιαννακόπουλος Βρασίδας |  |
| 9 | Σαγιάννης Μιχαήλ |  |
| 10 | Γαλανός Κων/νος |  |
| 11 | Καπλάνης Κων/νος |  |
| 12 | Τόλιας Δημήτριος |  |
| 13 | Φορτώσης Αθανάσιος |  |
| 14 | Παπαϊωάννου Λουκάς |  |
| 15 | Πούλος Ευάγγελος |  |
| 16 | Κοτσικώνας Επαμεινώνδας |  |
| 17 | Γερονικολού Λαμπρινή |  |
| 18 | Τσιφής Δημήτριος |  |
| 19 | Αλεξίου Λουκάς |  |
| 20 | Καραμάνης Δημήτριος |  |
| 21 | Κατής Χαράλαμπος |  |
|  |  |  |